Pärnu Finantskonverentsil 2017 ütles Eleringi juht Taavi Veskimägi: “Juhi parem käsi ei ole finantsjuht, vaid strateegiline personalijuht." Sellest innustatuna kirjutasime personalijuhtimise vaatenurgast kuus artiklit, et jagada oma mõtteid muutuvas keskkonnas orienteerumiseks – ikka läbi meile omaste kaasamise, läbipaistvuse ja ühiskondliku vastutuse teemade.
Sustinere on Vastutustundliku Ettevõtuse Foorumi (VEF) liige. Kaks Sustinere asutajat, Marko ja Maris, on olnud VEFi ettevõtete võrgustiku käivitamise algatajad 2012. aastal. Täna kutsub VEF koos oma pea 70 liikmesettevõttega ka teisi firmasid ja juhte üles oma ühiskondlikku mõju ja vastutust teadlikumalt juhtima. Millise panuse sina annad?